Kartta, joka esittää sairastuneiden määrät luokkina.
  > 5000 todettua tapausta  > 500  > 50  > 5  > 1
Sikainfluenssaan kuolleiden määrät kartalla. 
  ei kuolleita  epäiltyjä kuolemia  1+ kuollutta  5+ kuollutta  10+ kuollutta  50+ kuollutta  100+ kuollutta  500+ kuollutta  1000+ kuollutta  5000+ kuollutta
**Vuoden 2009 influenssapandemia maittain**: Meksikolainen Influenssa A(H1N1)v eli niin sanottu sikainfluenssa alkoi levitä Etelä-Meksikon La Glorian kylästä tammi-helmikuussa vuonna 2009. Tauti tappoi Meksikossa pari prosenttia tartunnan saaneista. Tauti levisi melko pian Yhdysvaltoihin ja Kanadaan, mutta oli siellä huomattavasti lievempi kuin Meksikossa, kuolleisuusluvut lähellä aasialaista influenssaa.

Kesäkuun 1. päivään mennessä sikainfluenssaa oli noin 10 000 ihmisellä Yhdysvalloissa ja yli tuhannella Kanadassa. Tauti levisi koko Amerikan mantereelle, Eurooppaan sekä Aasiaan. Kymmeniä-satoja tautiin sairastuneita oli Japanissa, Espanjassa, Isossa-Britanniassa ja Panamassa. Kymmenissä muissa maissa tautia oli liikkeellä vähemmän. Tauti saapui toukokuussa Suomeenkin. Vähiten tautia oli kesäkuun alussa Afrikassa ja Lähi-idässä.

Levinneisyys maittain
---------------------

  vahvistettuja kuolemantapauksia ja tartuntoja  vahvistettuja tartuntoja  vahvistamattomia tartuntoja. Tilanne voi muuttua nopeasti.
Sikainfleunssaepidemia Euroopassa tartunnan saaneiden mukaan. Mitä tummempi väri, sen enemmän tartuntoja.
Euroopassa tautia havaittiin ensimmäisen kerran Espanjassa. Tautia todettiin 13. toukokuuta mennessä myös Amerikan maista Argentiinassa, Brasiliassa, Costa Ricassa, El Salvadorissa, Guatemalassa, Kolumbiassa ja Perussa; Aasian maista Etelä-Koreassa, Hongkongissa, Israelissa, Japanissa ja Kiinassa; Euroopan maista Hollannissa, Irlannissa, Isossa-Britanniassa, Italiassa, Itävallassa, Norjassa, Portugalissa, Puolassa, Ranskassa, Ruotsissa, Saksassa, Suomessa, Sveitsissä ja Tanskassa; sekä Australiassa ja Uudessa-Seelannissa. Tartunnan saaneita oli kuollut 48 Meksikossa, kaksi Yhdysvalloissa, yksi Kanadassa ja yksi Costa Ricassa. Sikainfluenssa on levinnyt ihmisestä toiseen Meksikon lisäksi ainakin Yhdysvalloissa ja Kanadassa. 9.5.2009 Australia vahvisti maan ensimmäisen sikainfluenssatapauksen.

23. toukokuuta tautia oli havaittu 43 maassa ja siihen sairastuneita oli 12 022, joista kuolleita 86.

### Egypti

Egypti määräsi kaikki maan noin neljännesmiljoona sikaa pakkoteurastettaviksi 29. huhtikuuta 2009.

* Wikiuutisissa on aiheeseen liittyvä uutinen: ***Egyptin siat määrättiin teurastettaviksi***

### Espanja

Taudin levinneisyys Espanjassa:  
  kuolemia  vahvistettuja tartuntoja
Espanjassa oli 3. toukokuuta 2009 eniten sikainfluenssaksi sanottua influenssa A/H1N1-tartuntaa Euroopan maista. Vahvistettuja tartuntoja oli 40, epäiltyjä 101 eikä kukaan ollut tiettävästi vielä kuollut tautiin.

### Iso-Britannia

1. kesäkuuta Isossa-Britanniassa oli eniten sikainfluenssaa. Tautia oli todettu 255:llä. 14. kesäkuuta 2009 Isossa-Britanniassa kuoli Euroopan ensimmäinen ihminen sikainfluenssaan.

### Kanada

Taudin levinneisyys Yhdysvalloissa.  
   kuolemia  vahvistettuja tartuntoja
Ensimmäiset havainnot taudista Kanadassa tulivat 26. huhtikuuta 2009, kun Meksikoon suuntautuneelta leirikoulumatkalta palannut oppilas sairastui ja todennäköisesti tartutti kolme muuta oppilasta. Nova Scotian johtava lääkintäviranomainen Dr. Robert Strang sanoi, että tartunta varmistettiin edeltävänä päivänä Winnipegin kansallisessa mikrobiologian tutkimuslaitoksessa; kaikki neljä 12–18-vuotiasta tartunnan saanutta olivat toipumassa lievästä sikainfluenssatartunnasta. Tartunnan saaneet olivat Windsorissa sijaitsevan King's-Edgehill-koulun oppilaita, ja yksi heistä oli palannut Jukatanin niemimaalle suuntautuneelta retkikoulumatkalta.  Sittemmin ympäri maata todettiin Meksikosta palanneiden matkalaisten keskuudessa tai heidän välittömästä lähipiiristään. 28. huhtikuuta mennessä varmistettu kolmetoista tartuntaa, neljä Nova Scotiassa, neljä Ontariossa, kolme Brittiläisessä Kolumbiassa ja kaksi Albertassa. Useimmat sairastuneet ovat saaneet vain lieviä oireita, ympäri maata on kuitenkin tapauksia jotka ovat vaatineet sairaalahoitoa. 

13. kesäkuuta mennessä maassa oli varmistunut 3 515 tartuntatapausta ja viidessä tapauksessa kuolleelta ihmiseltä löydettiin laboratoriokokeissa H1N1 virustartunta.
Montrealissa asunut mies kuoli tautiin 13. kesäkuuta. Miehellä oli muita terveydellisiä ongelmia, joista johtuen hänen vastustuskykynsä oli heikentynyt. Tämä nosti kuolleiden määrän viiteen. Tautia oli tavattu kaikissa Kanadan provinsseissa ja territorioissa Newfoundland ja Labradoria lukuun ottamatta. 

Toukokuussa maan terveysviranomaiset vahvistivat tiedon, jonka mukaan Meksikosta palannut sikatilan työntekijä tartutti Albertassa influenssan tilan eläimiin. Noin 10 % tilan 2 200 eläimestä sai eriasteisia oireita. Asiantuntijoiden mukaan sianlihaa on edelleen turvallista käyttää ihmisravinnoksi, kun se kypsennetään oikeaoppisesti.

### Kiina

Kiinan viranomaiset kielsivät kanadalaisen Albertan provinssissa kasvatetun sianlihan maahantuonnin saatuaan tiedon yhden sikatilan eläinten sairastumisesta.

#### Hongkong

Hongkongin viranomaiset määräsivät 1. toukokuuta kaupungissa sijaitsevan Metropark-hotellin karanteeniin. Hotellissa yöpyi meksikolainen turisti, jolta todettiin H1N1-virus. Aluksi viranomaiset määräsivät ainoastaan 24 tunnin karanteenin, mutta myöhemmin laajensivat sen seitsemään päivään. Hotellissa oli noin 350 vierasta ja työntekijää.

### Meksiko

Taudin levinneisyys Meksikossa.  
  kuolemia  vahvistettuja tartuntoja
Tautiin sairastuneiden määrät Meksikon kartalla. Mitä tummempi väri, sen enemmän sairastuneita.
Sikainfluenssaksi yleensä kutsuttu virustauti puhkesi luultavasti Etelä-Meksikon Veracruzin osavaltiossa sijaitsevassa La Glorian kylässä vuoden alussa, ja ensimmäiset tautitapaukset olivat joskus helmi-maaliskuussa 2009. Tauti räjähti maassa epidemiakasi huhtikuun puolivälissä 2009. Tauti näytti silloin hyvin vaaralliselta koska tappoi monia prosentteja tartunnan saaneista, joista monet olivat nuoria ihmisiä. 24. toukokuuta 2009 mennessä 87 % tautiin kuolleista oli kuollut Meksikossa.

Tauti sairastutti La Glorian asukkaista 60 %. Ensimmäinen tautikuolema tuli Oaxacan osavaltiossa 16. huhtikuuta 2009. Tämän jälkeen tauti tartutti seuraavan parin viikon aikana ensin satoja, sitten tuhansia ihmisiä, ja tappoi kymmeniä ihmisiä. Tautiin kuoli melko paljon nuoria 20-40-vuotiaita. Noin 2 % taudin saaneista kuoli Meksikossa. 

Toukokuun alussa epidemia oli maassa jo heikkenemässä, ja Yhdysvalloissa tauti ei tappanut sairastuneista läheskään niin paljon kuin Meksikossa, vaikka levisi siellä laajalle. Yhdysvaltain ja Kanadan tautikuolleisuus oli vain 0,2 % luokkaa ja kuolleet riskiryhmiin kuuluvia. Täsmällistä selitystä siihen miksi tauti tappoi niin paljon Meksikossa ei tiedetä. Meksikossa oli sairastuneita eniten Mexico Cityn ympäristössä, joka on maan väkirikkain alue. Sotilaat jakoivat kuusi miljoonaa hengityssuojainta Méxicon alueella.

Maailman terveysjärjestön mukaan Meksikossa oli 8. toukokuuta 1 112 vahvistettua ihmistartuntaa ja 42 kuolemaa. Yli 2 500 ihmisen epäillään saaneen tartunnan.

Kesäkuun 1. päivä oli maassa 97 tautiin kuollutta ja 5 029 sairastunutta.

### Saksa

Taudin levinneisyys Saksassa.  
  kuolemia  vahvistettuja tartuntoja
Saksassa kahden bielefeldiläisen miehen ja yhden naisen epäiltiin sairastuneen, mutta kokeissa heistä ei löydetty influenssaa. Ensimmäinen ihmistartunta löydettiin Regensburgissa 29. huhtikuuta 2009. Sikainfluenssa oli tarttunut 22-vuotiaaseen Hampurista kotoisin olevaan naiseen Meksikon-matkalla. Influenssa löydettiin myös 37-vuotiaasta kulmbachilaisesta naisesta, joka oli myös matkaillut Meksikossa.

Vappuna ilmoitettiin, että Baijerin osavaltiossa sikainfluenssapotilasta hoitanut sairaanhoitaja oli saanut tartunnan.

### Suomi

*Pääartikkeli: Sikainfluenssa Suomessa*
Sikainfluenssa saapui Suomeen toukokuussa 2009. Helmikuuhun 2010 mennessä tautiin oli Suomessa kuollut noin 50 ihmistä, ja tartuntoja oli erään arvion mukaan ollut 100 000.

### Yhdysvallat

10. toukokuuta 2009 tautia on ainakin 2 432 ihmisellä USA:ssa, ja tautiin on kuollut 3, joista yksi meksikolainen. Ensimmäinen Meksikon ulkopuolella tapahtunut ihmistartuntaan liittyvä kuolema tapahtui Teksasissa, missä menehtyi 23 kuukauden ikäinen meksikolainen lapsi 27. huhtikuuta aamuyöllä paikallista aikaa. Tauti levisi Yhdysvalloissa voimakkaasti toukokuussa, ja oli 6. kesäkuuta mennessä tartuttanut virallisten tietojen mukaan noin 12 000 ihmistä ja tappanut 35, enimmäkseen vanhoja ja sairaita ihmisiä. Näin ollen tauti on käyttäytynyt Yhdysvalloissa normaalin kausi-influenssan tavoin, ollen ehkä tätä voimakkaampi. Vertailun vuoksi vuotuinen influenssa tappaa Yhdysvalloissa laskelmien mukaan noin 30 000 ihmistä.

Yhdysvalloissa on tautiin kuollut vain riskiryhmiin kuuluvia hengitystelin- ja sydänsairauspotilaita ja muita ihmisiä, joilla on jonkin vakava sairaus. Kesäkuun 2. päivänä eniten sairastuneita oli Wisconsinin, Illinoisin, Kalifornian ja Arizonan osavaltioissa. Yhdysvaltain tartuntauativiraston CDC:n mukaan tautia lienee 200 000:lla. USA:ssa ei mennä helposti lääkäriin, koska se on kallista. 25. kesäkuuta Yhdysvaltain terveysviranomaiset, CDC ilmoitti että tautia kantaa Yhdysvalloissa noin miljoona ihmistä, eli huomattavasti enemmän, kuin mitä virallisissa luvuissa näkyy. Viralliset luvut sanoivat tällöin, että tautiin oli sairastunut lähes 28 000, joista joutunut sairaalaan 3 065, ja 127 kuollut.

Katso myös
----------

* Sikainfluenssa
* Vuoden 2009 sikainfluenssapandemia

Lähteet
-------

1. ↑  Influenza A(H1N1) - update 23 Maailman terveysjärjestö. Viitattu 9.5.2009.
2. ↑  Svininfluensa även i Norge *DN.se*.  9.5.2009.  Arkistoitu 11.5.2009. Viitattu 9.5.2009.
3. ↑  Sikainfluenssa levinnyt ihmisestä toiseen myös Yhdysvalloissa  28.4.2009. Yleisradio. Viitattu 29.4.2009.
4. ↑   (Arkistoitu – Internet Archive)
5. ↑  Ningún muerto por gripe en 24 horas, reporta la OMS, La Jornada
6. ↑  Egypti määräsi kaikki siat teurastettaviksi *Helsingin Sanomat*.  29.4.2009. Helsinki:  Sanoma Osakeyhtiö.  Arkistoitu 4.5.2009. Viitattu 29.4.2009.
7. 1 2 3  Swine flu epidemic on decline: Mexico: Canadian Broadcasting Corporation 03-05-2009 (englanniksi)
8. ↑   (Arkistoitu – Internet Archive)
9. 1 2  "4 cases of swine flu confirmed in Nova Scotia, 2 in B.C.", Canadian Broadcasting Corporation, 26.4.2009. Luettu 20.5.2009. Archived from the original on 28.4.2009.  (englanniksi)
10. ↑  "Flu Update, Sunday, April 26, 2009", King's-Edgehill School, 26.4.2009. Archived from the original on 29.4.2009.
11. ↑  "Four Cases Of Swine Flu Turn Up In York And Durham", Citytv, 28.4.2009.  (englanniksi)
12. ↑  "Alberta confirms 2 cases of swine flu", Canadian Broadcasting Corporation, 28.4.2009. Luettu 20.5.2009. Archived from the original on 29.4.2009.  (englanniksi)
13. ↑  Cases of H1N1 Flu Virus in Canada Public Health Agency of Canada (englanniksi)
14. ↑  Quebec man 5th Canadian to die with swine flu Canadian Broadcasting Corporation (englanniksi)
15. ↑  Number of confirmed swine flu cases in Canada now at 85. Canadian Broadcasting Corporation 2.5.2009 (englanniksi)
16. ↑  Alberta pigs infected with swine flu, says top CFIA official Canadian Broadcasting Corporation 2.5.2009 (englanniksi)
17. ↑  China bans Alberta pork due to H1N1 fears: report. The Canadian Press[vanhentunut linkki] 3.5.2009 (englanniksi)
18. ↑
19. 1 2   (Arkistoitu – Internet Archive)
20. ↑  Entwarnung bei Schweinegrippe-Verdachtsfällen  27.4.2009. Der Spiegel. Viitattu 30.4.2009. (saksaksi)
21. ↑  Erster Schweinegrippe-Fall in Deutschland  29.4.2009. Der Spiegel. Viitattu 30.4.2009. (saksaksi)
22. ↑  Saksalainen sairaanhoitaja sai sikainfluenssatartunnan  1.5.2009. Ilta-Sanomat. Viitattu 1.5.2009.
23. ↑  Lozano, Juan A.: Mexican boy visiting Texas 1st US swine flu death  29.4.2009. The Associated Press. Viitattu 10.5.2009.
24. ↑
25. ↑  1 Million Americans Likely Stricken by Swine Flu (Arkistoitu – Internet Archive) CDC 25.6.2009.
26. ↑  US Swine Flu Cases May Have Hit 1 Million